钦定古今图书集成/明伦汇编/氏族典/第472卷 > 蔡延庆
## 钦定古今图书集成/明伦汇编/氏族典/第472卷 > 蔡延庆

按《宋史蔡齐传》：“齐从子延庆，字仲远，中进士第，通判
明州，历福建路转运判官，提点京东、陕西刑狱。神宗
初，以集贤校理历官拜翰林学士，以言者罢知滁州，
历瀛、洪州，复龙图阁待制，帅高阳。阅岁，复直学士，移
定武。元祐中，入为工部、吏部侍郎，卒。延庆有学问，平
居简嘿，遇事能别白是非，所至有惠政。既为伯父齐”
后，齐晚得子，乃归其宗。